Vinterbadning hitter. Det mærker man tydeligt i Skagen, hvor man for fjerde år i træk lokker med Danmarks koldeste gys, når Skagen Vinterbaderfestival skydes i gang 22. januar. Flere end 230 vinterbadere har allerede meldt deres ankomst til festivalen, hvilket er 34 procent flere end sidste år. Festivalen forventer, at endnu flere deltagere kommer til i de kommende dage, og dermed bliver 2015 et nyt rekordår for Skagen Vinterbaderfestival. 45 vinterbaderklubber fra hele Skandinavien deltager i Skagen Vinterbaderfestival, som var Danmarks første festival for vinterbadere, da den blev afholdt første gang i 2012.

Opsummering:
Skagen Vinterbaderfestival oplever en massiv tilstrømning til årets festival, som begynder 22. januar.